Es traïdors se presentauen de cara; òmes que s’auien passat ar enemic era vesilha d’ua batalha, non amagauen era recompensa e se vantauen publicaments, a plen dia, damb tot eth cinisme des riqueses e des dignitats: desertors de Ligny e de Quatre-Bras ena ostentacion dera sua infamia, mostrauen era sua adesion monarquica complètaments nuda, desbrembant çò que se ditz enes parets interiores des colomnes pishadores d’Anglatèrra: “Please adjust your dress before leaving”, ei a díder: “cordatz-vos se vos platz abans de gésser”.